CELEX: 32019D2212
Language: lt
Date: 2019-12-20 00:00:00
Title: Komisijos Įgyvendinimo Sprendimas (ES) 2019/2212 2019 m. gruodžio 20 d. dėl tam tikrų administracinio bendradarbiavimo nuostatų, išdėstytų Europos Parlamento ir Tarybos reglamente (ES) 2017/2394 dėl nacionalinių institucijų, atsakingų už vartotojų apsaugos teisės aktų vykdymo užtikrinimą, bendradarbiavimo, įgyvendinimo naudojantis Vidaus rinkos informacine sistema bandomojo projekto (Tekstas svarbus EEE)

23.12.2019   
               
               
                  LT
               
               
                  Europos Sąjungos oficialusis leidinys
               
               
                  L 332/159
               
            
         KOMISIJOS ĮGYVENDINIMO SPRENDIMAS (ES) 2019/2212
         2019 m. gruodžio 20 d.
         dėl tam tikrų administracinio bendradarbiavimo nuostatų, išdėstytų Europos Parlamento ir Tarybos reglamente (ES) 2017/2394 dėl nacionalinių institucijų, atsakingų už vartotojų apsaugos teisės aktų vykdymo užtikrinimą, bendradarbiavimo, įgyvendinimo naudojantis Vidaus rinkos informacine sistema bandomojo projekto
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2012 m. spalio 25 d. Europos Parlamento ir Tarybos reglamentą (ES) Nr. 1024/2012 dėl administracinio bendradarbiavimo per Vidaus rinkos informacinę sistemą, kuriuo panaikinamas Komisijos sprendimas 2008/49/EB (IMI reglamentas) (1), ypač į jo 4 straipsnio 1 dalį,
         kadangi:
         
                     (1)
                  
                  
                     Reglamentu (ES) Nr. 1024/2012 sukurta Vidaus rinkos informacinė sistema (toliau – IMI) yra Komisijos, bendradarbiaujant su valstybėmis narėmis, sukurta ir internetu prieinama taikomoji programa, skirta padėti valstybėms narėms laikytis Sąjungos aktuose nustatytų keitimosi informacija reikalavimų, – ja suteikiama galimybė naudotis centralizuotu ryšių palaikymo mechanizmu, kad būtų sudarytos palankesnės sąlygos tarpvalstybiniam keitimuisi informacija ir tarpusavio pagalbai;
                  
               
                     (2)
                  
                  
                     Reglamento (ES) Nr. 1024/2012 4 straipsnio 1 dalimi Komisijai leidžiama vykdyti bandomuosius projektus, siekiant įvertinti, ar IMI būtų veiksminga priemonė to reglamento priede neišvardytų Sąjungos aktų administracinio bendradarbiavimo nuostatoms įgyvendinti;
                  
               
                     (3)
                  
                  
                     Europos Parlamento ir Tarybos reglamente (ES) 2017/2394 (2) išdėstytos kompetentingų institucijų, atsakingų už Sąjungos vartotojų apsaugos teisės aktų vykdymo užtikrinimą, bendradarbiavimo ir veiksmų koordinavimo tarpusavyje ir su Komisija sąlygos. To reglamento 35 straipsniu reikalaujama, kad Komisija sukurtų ir prižiūrėtų elektroninę duomenų bazę, skirtą visiems tuo reglamentu numatytiems kompetentingų institucijų, bendrų ryšių palaikymo tarnybų ir Komisijos ryšiams palaikyti. Juo taip pat reikalaujama, kad visa informacija, kurią pateikė subjektai, pagal to reglamento 27 straipsnį siunčiantys išorės įspėjimą, būtų saugoma ir tvarkoma elektroninėje duomenų bazėje. Be to, to reglamento 23 straipsnio 3 dalyje nurodyta, kad tam tikrais atvejais Europos bankininkystės institucija gali imtis stebėtojo vaidmens ir kad dėl to Europos bankininkystės institucijai turėtų būti suteikta prieiga prie elektroninės duomenų bazės, kad ji galėtų stebėti visą atitinkamą informaciją;
                  
               
                     (4)
                  
                  
                     Komisija priėmė Komisijos įgyvendinimo sprendimą (ES) 2019/2213 (3), kuriuo nustatomos pagal Reglamentą (ES) 2017/2394 sukurtos elektroninės duomenų bazės veikimo praktinės priemonės ir veikimo taisyklės, taikytinos informacijai, teikiamai pagal tam tikras to reglamento nuostatas. IMI galėtų būti veiksminga administracinio bendradarbiavimo nuostatų, patenkančių į Įgyvendinimo sprendimo (ES) 2019/2213 taikymo sritį, įgyvendinimo priemonė. Todėl dėl tų nuostatų turėtų būti vykdomas bandomasis projektas pagal Reglamento (ES) Nr. 1024/2012 4 straipsnį;
                  
               
                     (5)
                  
                  
                     Reglamente (ES) 2017/2394 apibrėžti įvairūs subjektai, atsakingi už tame reglamente išdėstytų administracinio bendradarbiavimo nuostatų taikymą. Siekiant užtikrinti, kad tos nuostatos būtų taikomos veiksmingai, bandomojo projekto tikslais tie subjektai turėtų būti laikomi IMI subjektais;
                  
               
                     (6)
                  
                  
                     IMI turėtų būti techninė funkcija, kuri leistų kompetentingoms institucijoms, bendroms ryšių palaikymo tarnyboms, Komisijai ir kitiems subjektams vykdyti savo pareigas pagal Reglamentą (ES) 2017/2394, patenkančias į Įgyvendinimo sprendimo (ES) 2019/2213 taikymo sritį. IMI turėtų būti užtikrinta, kad tų subjektų prieiga prie sistemos neviršytų prieigos funkcijų, reikalingų jų pareigoms pagal tą reglamentą vykdyti;
                  
               
                     (7)
                  
                  
                     naudodamiesi IMI šios sistemos subjektai gali struktūrizuotai palaikyti ryšius ir bendrauti tarpusavyje. Tai reiškia, kad keistis informacija naudojantis IMI ir jai tvarkyti turi būti naudojamos struktūrizuotos formos. Taigi naudojant šias formas bus įvykdyti visi Reglamento (ES) 2017/2394 reikalavimai naudoti standartines formas keičiantis informacija, patenkančia į bandomojo projekto taikymo sritį (pavyzdžiui, to reglamento 13 straipsnio 3 dalies reikalavimas);
                  
               
                     (8)
                  
                  
                     Reglamento (ES) 2017/2394 35 straipsnio 3 dalyje nurodyta, kad duomenys apie pažeidimą elektroninėje duomenų bazėje saugomi ne ilgiau nei būtina tais tikslais, dėl kurių jie buvo surinkti ir tvarkomi, ir bet kuriuo atveju ne ilgiau nei penkerius metus po tos dienos, kurią užbaigiamas atitinkamas bendradarbiavimas. IMI turėtų būti užtikrinta, kad kai tik duomenų apie pažeidimą nebereikia, jie galėtų būti ištrinami iš IMI ir kad bet kuriuo atveju tokie duomenys būtų ištrinami ne vėliau kaip po penkerių menų nuo Reglamento (ES) 2017/2394 35 straipsnio 3 dalies antros pastraipos a, b arba c punkte nurodytos datos. IMI turėtų išlikti tik galimybė susipažinti su įrašu apie keitimąsi informacija. Ši nuostata turėtų būti taikoma nedarant poveikio Reglamento (ES) Nr. 1024/2012 14 straipsniui, jeigu taikant tą straipsnį prieiga prie bandomojo projekto tikslais saugomų duomenų būtų blokuojama arba tie duomenys būtų ištrinami anksčiau;
                  
               
                     (9)
                  
                  
                     pagal Reglamento (ES) Nr. 1024/2012 4 straipsnio 2 dalį Komisija Europos Parlamentui ir Tarybai turi pateikti bandomojo projekto rezultatų vertinimą. Tikslinga nustatyti datą, iki kurios turi būti pateiktas vertinimas. Siekiant nuoseklumo nurodyta data turėtų būti ta pati kaip ir Reglamento (ES) 2017/2394 40 straipsniu reikalaujamos ataskaitos pateikimo data;
                  
               
                     (10)
                  
                  
                     šiame sprendime nustatytos priemonės atitinka pagal Reglamento (ES) Nr. 1024/2012 24 straipsnį įsteigto komiteto nuomonę,
                  
               PRIĖMĖ ŠĮ SPRENDIMĄ:
         
            1 straipsnis
            Bandomasis projektas
            Dėl Reglamento (ES) 2017/2394 11–23, 26, 27 ir 28 straipsnių vykdomas bandomasis projektas, kurio tikslas – naudojantis Vidaus rinkos informacine sistema (toliau – IMI) įgyvendinti tuose straipsniuose išdėstytas administracinio bendradarbiavimo nuostatas.
         
         
            2 straipsnis
            Kompetentingos institucijos ir kiti IMI subjektai
            
               1.   Vykdant bandomąjį projektą pagal Reglamento (ES) 2017/2394 5 straipsnį paskirtos kompetentingos institucijos bei bendros ryšių palaikymo tarnybos ir subjektai, įgalioti siųsti išorės įspėjimus pagal to reglamento 27 straipsnio 1 dalį, laikomi kompetentingomis institucijomis, kaip tai suprantama pagal Reglamento (ES) Nr. 1024/2012 5 straipsnio antros pastraipos f punktą.
            
            
               2.   Vykdant bandomąjį projektą subjektai, įgalioti siųsti išorės įspėjimus pagal Reglamento (ES) 2017/2394 27 straipsnio 2 dalį, ir Europos bankininkystės institucija, veikdama kaip stebėtoja pagal to reglamento 23 straipsnio 3 dalį, laikomi IMI subjektais, kaip tai suprantama pagal Reglamento (ES) Nr. 1024/2012 5 straipsnio antros pastraipos g punktą.
            
         
         
            3 straipsnis
            Administracinis bendradarbiavimas
            
               1.   Siekiant įgyvendinti Reglamento (ES) 2017/2394 11 straipsnį IMI numatyta techninė funkcija, leidžianti, visų pirma, atlikti toliau nurodytus veiksmus:
               
                           a)
                        
                        
                           teikti prašymą pateikti informaciją pagal tą straipsnį, įskaitant visą susijusią informaciją ir įrodymus;
                        
                     
                           b)
                        
                        
                           perduoti prašymą atitinkamai kompetentingai institucijai;
                        
                     
                           c)
                        
                        
                           atsakyti į prašymus pateikti informaciją;
                        
                     
                           d)
                        
                        
                           informuoti instituciją pareiškėją ir Komisiją apie atsisakymą patenkinti prašymą pateikti informaciją, kartu nurodant atsisakymo priežastis;
                        
                     
                           e)
                        
                        
                           palaikyti ryšius kilus ginčui dėl prašymo pateikti informaciją.
                        
                     
            
               2.   Siekiant įgyvendinti Reglamento (ES) 2017/2394 12 straipsnį IMI numatyta techninė funkcija, leidžianti, visų pirma, atlikti toliau nurodytus veiksmus:
               
                           a)
                        
                        
                           pateikti prašymą imtis vykdymo užtikrinimo priemonių pagal tą straipsnį, įskaitant visą susijusią informaciją ir įrodymus;
                        
                     
                           b)
                        
                        
                           perduoti prašymą atitinkamai kompetentingai institucijai;
                        
                     
                           c)
                        
                        
                           informuoti instituciją pareiškėją apie veiksmus ir priemones, kurių imtasi arba ketinama imtis reaguojant į prašymą, įskaitant informaciją apie prašymo tenkinimo terminą;
                        
                     
                           d)
                        
                        
                           pranešti institucijai pranešėjai, kitų valstybių narių kompetentingoms institucijoms ir Komisijai apie priemones, kurių imtasi, ir tų priemonių poveikį;
                        
                     
                           e)
                        
                        
                           informuoti instituciją pareiškėją ir Komisiją apie atsisakymą patenkinti prašymą imtis vykdymo užtikrinimo priemonių;
                        
                     
                           f)
                        
                        
                           palaikyti ryšius kilus ginčui dėl prašymo imtis vykdymo užtikrinimo priemonių.
                        
                     
            
               3.   Siekiant įgyvendinti Reglamento (ES) 2017/2394 15–23 straipsnius IMI numatyta techninė funkcija, leidžianti, visų pirma, atlikti toliau nurodytus veiksmus:
               
                           a)
                        
                        
                           pranešti apie ketinimą pradėti koordinuotus veiksmus;
                        
                     
                           b)
                        
                        
                           nustatyti ir paskirti koordinuojamų veiksmų koordinatorių;
                        
                     
                           c)
                        
                        
                           pranešti apie koordinuotų veiksmų pradėjimą;
                        
                     
                           d)
                        
                        
                           pranešti apie ketinimą dalyvauti vykdant koordinuotus veiksmus;
                        
                     
                           e)
                        
                        
                           pranešti apie tyrimų rezultatus pagal Reglamento (ES) 2017/2394 17 straipsnio 3 dalį;
                        
                     
                           f)
                        
                        
                           pranešti apie sprendimą atsisakyti dalyvauti vykdant koordinuotus veiksmus, įskaitant sprendimo priežastis ir visus patvirtinamuosius dokumentus;
                        
                     
                           g)
                        
                        
                           paskelbti bendrą poziciją dėl tyrimo rezultatų ir plačiai paplitusio pažeidimo vertinimo;
                        
                     
                           h)
                        
                        
                           pateikti informaciją apie įsipareigojimus vykdant koordinuotus veiksmus;
                        
                     
                           i)
                        
                        
                           pateikti informaciją apie pažangą vykdant koordinuotus veiksmus;
                        
                     
                           j)
                        
                        
                           pateikti informaciją apie visus tarpusavio pagalbos prašymus, kurie gali būti svarbūs vykdant koordinuotus veiksmus;
                        
                     
                           k)
                        
                        
                           pateikti informaciją apie visų vykdymo užtikrinimo priemonių koordinavimą;
                        
                     
                           l)
                        
                        
                           pateikti informaciją apie koordinuotų veiksmų užbaigimą.
                        
                     
            
               4.   Siekiant įgyvendinti Reglamento (ES) 2017/2394 26 straipsnį IMI numatyta techninė funkcija, leidžianti, visų pirma, atlikti toliau nurodytus veiksmus:
               
                           a)
                        
                        
                           siųsti įspėjimą, įskaitant visą susijusią papildomą informaciją ir, jei įmanoma, nurodyti, kad ketinama pradėti vykdyti koordinuotus veiksmus;
                        
                     
                           b)
                        
                        
                           taisyti įspėjime pateiktą informaciją;
                        
                     
                           c)
                        
                        
                           atšaukti įspėjimą;
                        
                     
                           d)
                        
                        
                           paprašyti patikrinti, ar daroma panašių pažeidimų arba ar imtasi vykdymo užtikrinimo priemonių;
                        
                     
                           e)
                        
                        
                           atsakyti į tokius prašymus;
                        
                     
                           f)
                        
                        
                           nukreipti gaunamus pranešimus atitinkamoms kompetentingoms institucijomis.
                        
                     
            
               5.   Siekiant įgyvendinti Reglamento (ES) 2017/2394 27 straipsnį IMI numatyta techninė funkcija, leidžianti, visų pirma, atlikti toliau nurodytus veiksmus:
               
                           a)
                        
                        
                           siųsti išorės įspėjimus, įskaitant visą susijusią papildomą informaciją;
                        
                     
                           b)
                        
                        
                           taisyti išorės įspėjime pateiktą informaciją;
                        
                     
                           c)
                        
                        
                           atšaukti išorės įspėjimą;
                        
                     
                           d)
                        
                        
                           nukreipti gaunamus pranešimus atitinkamoms kompetentingoms institucijomis.
                        
                     
            
               6.   Siekiant įgyvendinti Reglamento (ES) 2017/2394 28 straipsnį IMI veikia techninė funkcija, kuria naudojantis galima, visų pirma, pranešti apie priemones, kurių imtasi reaguojant į pažeidimą.
            
         
         
            4 straipsnis
            Prieiga prie IMI funkcijos
            IMI užtikrinama, kad visos pagal 2 straipsnį kompetentingomis laikomos institucijos arba kiti IMI subjektai vykdant bandomąjį projektą turėtų tokią prieigą prie IMI, kurios funkcijos reikalingos jų pareigoms pagal Reglamentą (ES) 2017/2394 vykdyti.
         
         
            5 straipsnis
            Duomenų saugojimas
            
               1.   IMI yra techninė funkcija, kuria naudojantis visus su pažeidimu susijusius duomenis, kurie IMI saugomi kaip bandomojo projekto dalis, galima ištrinti vos tik atitinkami IMI subjektai nurodo, kad tų duomenų nebereikia tais tikslais, dėl kurių jie buvo surinkti ir apdoroti. IMI taip pat užtikrinama, kad visi tokie duomenys bet kuriuo atveju būtų ištrinami ne vėliau kaip po penkerių metų nuo dienos, kuri atitinkamai administracinio bendradarbiavimo procedūrai nurodyta Reglamento (ES) 2017/2394 35 straipsnio 3 dalies antros pastraipos a, b arba c punktuose.
            
            
               2.   Ištrynus tuos duomenis IMI išlieka galimybė susipažinti su įrašu apie keitimąsi susijusia informacija, išskyrus visus duomenis, pagal kuriuos būtų galima identifikuoti pažeidimą.
            
            
               3.   1 dalimi nedaromas poveikis pareigoms pagal Reglamento (ES) Nr. 1024/2012 14 straipsnį, jeigu pagal tą straipsnį prieiga prie bandomojo projekto tikslais IMI saugomų duomenų būtų blokuojama arba tie duomenys būtų ištrinami anksčiau.
            
         
         
            6 straipsnis
            Vertinimas
            Reglamento (ES) Nr. 1024/2012 4 straipsnio 2 dalyje nurodytas bandomojo projekto rezultatų vertinimas Europos Parlamentui ir Tarybai pateikiamas ne vėliau kaip 2023 m. sausio 17 d.
         
         
            7 straipsnis
            Šis sprendimas įsigalioja dvidešimtą dieną po jo paskelbimo Europos Sąjungos oficialiajame leidinyje.
         
         
            Jis taikomas nuo 2020 m. sausio 17 d.
            Priimta Briuselyje 2019 m. gruodžio 20 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 316, 2012 11 14, p. 1.
         
            (2)  2017 m. gruodžio 12 d. Europos Parlamento ir Tarybos reglamentas (ES) 2017/2394 dėl nacionalinių institucijų, atsakingų už vartotojų apsaugos teisės aktų vykdymo užtikrinimą, bendradarbiavimo, kuriuo panaikinamas Reglamentas (EB) Nr. 2006/2004 (OL L 345, 2017 12 27, p. 1).
         
            (3)  2019 m. gruodžio 20 d. Komisijos įgyvendinimo sprendimas (ES) 2019/2213, kuriuo nustatoma praktinė ir eksploatacinė elektroninės duomenų bazės, sukurtos pagal Europos Parlamento ir Tarybos reglamentą (ES) 2017/2394, veikimo tvarka, taikoma pagal tą reglamentą teikiamiems pranešimams (žr. šio Oficialiojo leidinio p. 163).